Document ID: /roh_data/filtered/fineweb-2-filterrobots_roh.jsonl.gz/24659

Malgrà che l’uman è atgnamain era in mammal, n’èn ils mammals en Svizra betg perscrutads bain. U almain tschertins. Dals gronds mammals sco luf ed urs san ins bler, perquai ch’els èn preschents, els chaschunan conflicts, di professer Roland Graf. Ils pitschens vivan en il zuppà. Graf maina la gruppa da lavur dal nov atlas.
Il vegl atlas è antiquà
Gia avant passa 20 onns è il vegl atlas da mammals cumparì. La finamira dal nov atlas è da mirar, tge animals che vivan nua, e co. Datti forsa animals ch’en periclitai, forsa il stgilat? Per las perscrutaziuns èn ils scienziads visads sin l’agid da tuts.
Trametter mieurs cun la posta
Centers da cumpetenza rimnan tut las infurmaziuns da la populaziun, fotografias e schizunt pitschens animals morts. Quels vegnan analisads en ils labors. Qua pudais vus annunziar vossas observaziuns, il link avra en ina nova fanestra. Il nov atlas duai cumparair l’onn 2020, ina finamira è da perscrutar ils animals ed uschia proteger els e lur spazi da viver.